ai4bharat/Pralekha huggingface dataset:
سائنس اور ٹیکنالوجی کی وزارت
ڈی ایس ٹی انسپائر فیکلٹی میں ایسے ایسے نینو میٹرئیل تیار کیے ہیں جن میں آبی آلودگی کو کنٹرول کرنے کے لیے تونائی کے ذخیرے کا استعمال اور آپٹیکل سینسرز کا استعمال کیا جا سکتا ہے
ایس ای آر ایس سے انتہائی کم ارتقاض پر پانی میں موجود مضر صحت ذرات کا پتا لگانے میں مدد مل سکتی ہے
نئی دہلی، 06 مئی 2020 / ڈاکٹر آشیش کمار مشرا جو وارانسی میں بنارس ہندو یونورسٹی کے آئی آئی ٹی میں اسسٹنٹ پروفیسر ہیں اور انہیں حکومت ہند کے ڈیپارٹمنٹ آف سائنس اینڈ ٹیکنالوجی کی طرف سے انسپائر فیکلٹی ایوارڈ مل چکا ہے۔ انہوں نے اپنے گروپ کے ساتھ مل کر ، سپر کیپسیٹرز کی ہائی اینرجی ڈینسٹی اور پاؤر ڈینسٹی حاصل کرنے کے لیے نینو میٹیریلز پر مبنی سپر کیپیسیٹرز تیار کرنے میں اہم کامیابیاں حاصل کیں۔
انسانی آبادی میں اضافے اور ٹیکنالوجی میں پیش رفت کی وجہ سے توانائی کی بڑھتی ہوئی مانگ کے سبب انسانی سماج کو بڑا چیلنج درپیش ہے۔ سپر کیپیسیٹرز کی ہائی اینرجی ڈینسٹی سے پتہ چلتا ہے کہ مستقل کرنٹ ریچارج کیے بغیر لمبی مدت کے لیے حاصل کیا جا سکتا ہے۔ لہذا آٹو گاڑیاں بغیر چارج کیے زیادہ لمبی دوری تک چلائی جا سکتی ہیں۔ سپر کیپیسیٹرز ان مقاصد کےلیے ایک متبادل ہو سکتے ہیں۔
ڈاکٹر مشرا اور آئی آئی ٹی میں ان کے تحقیقی گروپ نے 100 ڈگری سینٹی گریڈ کے ایک معتدل درجۂ حرارت پر ایک مختفف گرافین آکسائڈ تیار کیا ہے، جو ہائی کیپیسیٹنس کارکردگی انجام دیتا ہے۔ اس کی تیاری کا عمل ایک کم لاگت والا عمل ہےجس کی وجہ سے یہ تجارتی مقصد کے لیے مناسب ہے۔ ان کے اس کام کے بارے میں میٹریلز ریسرچ ایکسپریس میں مضمون شائع ہوا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2334
(Visitor Counter : 155
زراعت اور کاشتکاروں کی فلاح و بہبود کی وزارت
زیرو بجٹ والی قدرتی زراعت پر ابتدائی مطالعہ چار جگہوں پر شروع کیا گیا:جنا ب نریندر سنگھ تومر
نئی دہلی ،19 نومبر: زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ حکومت پرمپراگت کرشی وکاس یوجنا  کی اسکیم کے تحت نامیاتی زراعت کو فروغ دیتی رہی ہے جس سے زیرو بجٹ والی قدرتی زراعت سمیت کیمیاوی مادوں سے پاک زراعت کے سبھی طریقوں کو فروغ حاصل ہوتا ہے۔ 20-2019 کے لئے پی کے وی وائی کا بجٹ 325 کروڑ روپئے ہے۔ زرعی تحقیق کی بھارتی کونسل نے زراعت کے طور طریقوں کی تحقیق کے، آئی سی اے آر بھارتی ادارے نے 2017 کی ربیع کی فصل سے باسمتی / موٹے چاول – گیہوں نظام زیر و بجٹ والی قدرتی زراعت کے طور طریقوں کا تخمینہ لگانے کا مطالعہ شروع کیا ہے۔یہ مطالعہ مودی پورم، پنت نگر، لدھیانہ اور کروکشیتر چار جگہوں پر شروع کیا گیا ہے۔
زرعی علوم کی قومی اکیڈیمی  نے بھی اگست 2019 میں زیر وبجٹ والی قدرتی زراعت پر باقاعدہ غور وخوض کیا تھا۔ حکومت بہت سی اسکیموں پر عملدرآمد کرتی رہی ہے جن کا مقصد 2022 تک کسانوں کی آمدنی دوگنا کرنے کے نشانے کو پورا کرنا ہے۔ بڑی اسکیموں میں مندرجہ ذیل اسکیمیں شامل ہیں۔
- سب کے لئے خوراک کی فراہمی کا مشن- بہتر پیداوار اور اناج اور تلہن کی پیداواریت ۔
- باغبانی کی مربوط ترقی کامشن زرعی فصلوں کی پیداوار اور پیداواریت میں اضافہ کرنے کیلئے۔
- پرمپراگت کرشی وکاس یوجنا اور شمال مشرقی خطے کیلئے نامیاتی ویلو چین کا فروغ ۔ فصل کی لاگت میں کمی کرنا اور کیمیاوی مادوں سے پاک ایسی معیاری مصنوعات کو یقینی بنانا جن سے کسانوں کو عمدہ قیمتیں مل سکتی ہیں۔
- زمین کی زرخیزی سے متعلق کارڈ- اس کا مقصد زمین کی زرخیزی کی جانچ پر مبنی سفارشات کے ذریعے کیمیاوی کھادوں کے قانونی استعمال کو فروغ دینا اور کیمیاوی کھادوں کے ضرورت سے زیادہ استعمال میں کمی لانا۔
- پی ایم کے ایس وائی – پی ڈی ایم سی  – پانی کے تحفظ کو فروغ دینا اور ڈرپ اور پانی چھڑک کر کی جانے والی سینچائی کے ذریعے پانی کے استعمال میں کمی لانا۔
- بانس کا مشن اور جنگلوں میں زراعت ۔
- ای۔ نام – کسانوں کو بہتر رقم مل سکے اس کے لئے مقابلہ جاتی مارکٹوں کو شفاف بنانا۔
- فصل قرض سود میں کمی کی اسکیم، کسان کریڈٹ کارڈ 
- یقینی قیمتیں – کم سے کم امدادی قیمت 
- پردھان منتری کسان سماّن ندھی
بھارت کا مسابقتی کمیشن
سی سی آئی نے ٹاٹا پاور کمپنی لمیٹیڈ کے ذریعہ اوڈیشہ کی تینوں بجلی سپلائی کمپنیوں یعنی اوڈیشہ کی ویسٹرن الیکٹریسٹی سپلائی کمپنی، اوڈیشہ لمیٹیڈ کی ساتھرن الیکٹریسٹی سپلائی اور اوڈیشہ لمیٹیڈ کی سنٹرل الیکٹریسٹی سپلائی لمیٹیڈ کمپنی میں سے ہر ایک میں 51 فیصد فیصدایکویٹی شیئر کے حصول کو منظور دی
نئی دہلی۔ 08 جون مسابقتی کمیشن آف انڈیا  نے آج مسابقتی ایکٹ 2002 کے سیکشن 31  کے تحت ٹاٹا پاور کمپنی لمیٹیڈ  کے ذریعہ اوڈیشہ کی بجلی سپلائی کرنے والی تین کمپنیوں یعنی اوڈیشہ لمیٹیڈکی ویسٹرن الیکٹریسٹی سپلائی کمپنی ، اوڈیشہ لمیٹیڈ کی ساتھرن الیکٹریسٹی سپلائی کمپنی  اور اوڈیشہ لمیٹیڈ کی سینٹرل الیکٹریسٹی سپلائی لمیٹیڈ  میں سے ہر ایک میں 51 فیصدایکویٹی شیئر کے حصول کی منظوری دی ہے۔
یہ تجویزبجلی ایکٹ ، 2003 کے سیکشن 20 کے تحت اوڈیشہ بجلی ریگولیٹری کمیشن  کے ذریعہ شروع علیحدہ مسابقتی بولی لگانے کے عمل کے مطابق گرڈ کارپوریشن آف اوڈیشہ لمیٹیڈ  سے ٹی ڈی سی ایل کے ذریعہ ہر ایک یوٹیلیٹی میں ایکویٹی شیئر سرمایہ کے 51 فیصد حصول سے متعلق ہے۔
ٹی پی سی ایل ایک عوامی کمپنی ہے اور بنیادی طور پر بجلی کی پیداوار ، ترسیل اور تقسیم کے کاروبار میں مصروف ہے۔ یہ ٹاٹا گروپ کا ایک حصہ ہے۔
ویسکو یوٹیلیٹی ، اڈیشہ کے پانچ مغربی اضلاع یعنی  راورکیلا؛  برلا ؛  بھوانی پٹنہ ؛  بولنگیر؛ اور  بارگڑھ میں بجلی کی تقسیم اور خوردہ ترسیل کے کاروبار میں مصروف ہے ۔
ساؤتھکو یوٹیلیٹی اوڈیشہ کے چھ جنوبی اضلاع یعنی  سٹی   برہم پور؛  اسکا؛  بھانجان نگر؛  جیپور اور  رائے گڑھ میں بجلی کی تقسیم اور خوردہ ترسیل کے کاروبار میں مصروف ہے ۔
سیسکو یوٹیلیٹی اوڈیشہ کے چار وسطی اضلاع یعنی بھوبھنیشور ،  کٹک ،  پردیپ اور  دھینکنل میں بجلی کی تقسیم اور خوردہ ترسیل کے کاروبار میں مصروف ہے۔
سی سی آئی کا تفصیلی حکم نامہ بعد میں آئے گا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5251
(Visitor Counter : 136
صحت اور خاندانی بہبود کی وزارت
دیہی علاقوں میں مخصوص صلاحیتوں کے حامل اسپیشلسٹ ڈاکٹروں کو بھیجنے کی تجویز
ریاستوں کواجازت دی گئی ہے کہ وہ اسپیشلسٹ ڈاکٹروں کو راغب کرنے کی غرض سے قابل ترمیم تنخواہ کی پیش کش کریں ۔ جس میں ‘‘آپ بتائیں ہم اداکریں ’’ جیسی حکمت عملیوں میں لچک شامل ہے
صحت وخاندانی بہبود کے مرکزی وزیر مملکت ڈاکٹربھارتی پروین پوارنے آج راجیہ سبھا میں ایک سوال کے تحریری جواب میں یہ معلومات فراہم کی کہ بورڈ آف گورنرس کے ذریعہ مشتہرکردہ ڈسٹرکٹ ریزیڈینسی پروگرام کے مطابق ، انڈین میڈیکل کاؤنسل ایکٹ -1956کے تحت سبھی میڈیکل کالجوں /اداروں میں وسیع مہارتوں میں ایم ایس/ایم ڈی کرنے والے سبھی پوسٹ گریجویٹ طلباء کو ، کورس کےنصاب کے ایک حصے کے طورپر ، ضلع اسپتالوں /ضلع صحت نظام میں متواتروقفے سے تین ماہ کی لازمی رہائشی خدمات انجام دینی ہونگی ۔
صحت سے متعلق انسانی ذریعہ جس میں دیہی اوردشوار گزار پہاڑی علاقوں خطوں میں طریقہ علاج کے مختلف النوع شعبوں کے اسپیشلسٹ ڈاکٹرس بھی شامل ہیں سے متعلق تمام انتظامی اور عملے کے امور، متعلقہ ریاستی اور مرکز کے زیرانتظام علاقوں کی سرکاروں کی ذمہ داری ہے ۔
البتہ صحت کے قومی مشن کے تحت ، صحت اور خاندانی بہبود کی وزارت ، ریاستوں اور مرکزکے زیرانتظام علاقوں کو مالی اورتکنیکی مدد فراہم کرتی ہے ۔ تاکہ حفظان صحت سے متعلق ان کے نظام کو مستحکم بنایاجاسکے ۔ یہ امداد ان ریاستوں اورمرکز کے زیرانتظام علاقوں کی جانب سے پروگرام پرعمل درآمد سے متعلق ان کے منصوبوں  میں پیش کی گئیں ضروریات کی بنیاد پرفراہم کی جاتی ہیں ۔
صحت قومی مشن این ایچ ایم کے تحت ، ڈاکٹروں کو ملک کے دیہی اور دوردراز کے دشوار گذار پہاڑی علاقوں میں پریکٹس کرنے کی غرض سے انھیں راغب کرنے کے لئے درج ذیل ترغیبات اور اعزازیہ فراہم کیاجاتاہے ۔
- مخصوص صلاحیتوں کے حامل اسپیشلسٹ ڈاکٹروں کو دیہی اوردورانداز کے علاقوں میں خدمات انجام دینے کی غرض سے اوران کے رہائشی کوارٹرس کے لئے دشوارگزارعلاقوں کے الاؤنس یابھتہ تاکہ انھیں ایسے علاقوں میں صحت عامہ کی سہولتوں میں خدمات انجام دینے پرکشش لگے ۔
- امراض نسواں اوروضع حمل کا علم رکھنے والے ڈاکٹروں /ہنگامی حالات میں زچگی سے متعلق تربیت یافتہ ڈاکٹروں کو اوردیگراسپیشلسٹ ڈاکٹروں کو اعزازیہ بھی فراہم کیاجاتاہے ۔ تاکہ ملک کے دیہی اوردوردراز کے علاقوں میں عمل جراحی کے ذریعہ بچہ کی پیدائش کے معاملے میں ماہراور اسپیشلسٹ ڈاکٹروں کی دستیابی میں اضافہ کیاجاسکے ۔
- ریاستوں کو یہ اجازت بھی دی گئی ہے کہ وہ مخصوص صلاحیت کے حامل ڈاکٹروں کو راغب کرنے کی غرض سے قابل ترمیم تنخواہ کی پیش کش کریں ۔ اس میں ‘‘آپ بتائیں ہم اداکریں ’’ جیسی حکمت عملیوں میں لچک بھی شامل ہے ۔
- غیرمالی ترغیبات ، جن میں دشوار گزار علاقوں میں خدمات انجام دینے والے عملے کو پوسٹ گریجویٹ کو رسز میں داخلے میں ترجیح دیاجاناشامل ہے۔ اس کے علاوہ صحت کے قومی مشن این ایچ ایم میں متعارف کرائی گئی سہولتوں میں دیہی علاقوں میں رہائشی بندوبست کو بہتربنایاجانابھی شامل ہے ۔
- گریجویٹ ڈاکٹروں کے لئے دوسالہ ڈپلومہ کورس کا انعقاد کیاجاتاہے جسے این ای ای ٹی امتحان کے ذریعہ بھی کیاجاسکتاہے ۔ اس کے علاوہ وزیر موصوف نے کہا کہ یہ کورس صرف ضلع اسپتالوں میں کام کرنے والے گریجویٹ ڈاکٹروں تک ہی محدود نہیں ہے ۔
وزارت دفاع
وزیر دفاع کی امریکن جیوش کمیٹی کے وفد سے ملاقات
وزیر دفاع جناب راج ناتھ سنگھ نے آج نئی دلّی میں، جناب ٹیڈ ڈیچ کی قیادت میں امریکن جیوش کمیٹی  کے وفد سے ملاقات کی۔ ملاقات، گرمجوش اور خوشگوار رہی۔ وزیر دفاع نے کئی برس پہلے امریکہ میں اے جے سی کے ساتھ اپنی پچھلی ملاقات کو یاد کیا اور اے جے سی کی جانب سے ، ملکوں اور کمیونٹیوں کے درمیان رابطے بنانے میں کئے جارہے مثبت کام کی تعریف کی۔
ملاقات میں مشترکہ دلچسپی کے بعض دیگر شعبوں پر تبادلہ خیال کیا جیسے کہ دفاعی تعاون میں اضافہ، بالخصوص دفاعی صنعتی تعاون میں اضافہ۔ وزیر دفاع نے کہا کہ ہندوستان، زمین کی قیمت، ہنرمند انسانی سرمائے، ایک متحرک اسٹارٹ اپ ماحولیاتی نظام، ایک بڑی گھریلو مارکیٹ، دفاعی صنعتی راہداریوں میں سرمایہ کاری کے لیے ریاستی حکومتوں کی طرف سے دی گئی مراعات، اور براہ راست غیر ملکی سرمایہ کاری نیز ہندوستان میں دفاعی مینوفیکچرنگ کو فروغ دینے والی حکومتی پالیسیوں کے لحاظ سے واضح فائدے پیش کرتا ہے۔
اے جے سی کے سی ای او، جناب ٹیڈ ڈیچ کے ساتھ، اے جے سی اشیاء پیسیفک انسٹی ٹیوٹ کے صدر جناب روبرڈ ایس پیکار، اے جے سی اور سیاسی امور کے افسر جناب جے سن اسحاق سن اور اے آئی سی ایشا پیسیفک انٹی ٹیوٹ کے ڈائرکٹر محترمہ شیرا لیون برگ بھی موجود تھے۔
ٹیکسٹائلز کی وزارت
ہینڈلوم کا شعبہ ہمارے ملک کے بھرپور اور متنوع ثقافتی ورثے کی علامت ہے: ٹیکسٹائل کی وزیر مملکت درشنا جردوش
خاتون پارلیمانی اراکین کا ہینڈلوم ہاٹ میں خصوصی ہینڈلوم ایکسپو کا دورہ
ٹیکسٹائل اور ریلویز کی وزیر مملکت محترمہ درشنا وکرم جردوش نے معزز خاتون پارلیمانی اراکین محترمہ ہیما مالنی، محترمہ نونیت کور رانا، محترمہ مہوا موئترا اور دیگر کے ساتھ آج ہینڈلوم ہاٹ میں خصوصی ہینڈلوم ایکسپو ’’مائی ہینڈلوم مائی پرائیڈ ایکسپو‘‘ کا افتتاح کیا۔ ان لوگوں نے بنکروں اور کاریگروں سے بات چیت کی اور ہینڈلوم کی شاندار مصنوعات خریدیں۔ محترمہ درشنا جردوش نے بنکروں کی حوصلہ افزائی اور صنعت کو فروغ دینے کیلئے تمام خاتون پارلیمانی اراکین کو جن پتھ ہاٹ میں خصوصی ہینڈلوم ایکسپو کا دورہ کرنے اور ہینڈلوم کے بھرپور ورثے کو دیکھنے کی دعوت دی تھی۔
چودہ ریاستوں کے کل 55 سنت کبیر اور نیشنل ایوارڈیافتگان ہینڈلوم کی شاندار مصنوعات کی نمائش اور فروخت کر رہے ہیں۔ یہ نمائش 7 دنوں کے لئے 11 اگست 2022 تک صبح 11 بجے سے رات 8 بجے تک عوام کے لیے کھلی رہے گی۔ یہ خصوصی ہینڈلوم ایکسپو نیشنل ہینڈلوم ڈیولپمنٹ کارپوریشن  لمیٹڈ کے ذریعے حکومت ہند کی ٹیکسٹائل کی وزارت کے ڈیولپمنٹ کمشنر  کے دفتر کی طرف سے ایک پہل ہے۔
محترمہ جردوش نے کہا کہ "ہتھ کرگھا سیکٹر ہمارے ملک کے امیر اور متنوع ثقافتی ورثے کی علامت ہے"۔
سودیشی تحریک جس کا آغاز 7 اگست 1905 کو کیا گیا تھا اس نے مقامی صنعتوں اور خاص طور پر ہینڈلوم بنانے والوں کی حوصلہ افزائی کی تھی۔ حکومت ہند نے 2015 میں ہر سال 7 اگست کو قومی ہینڈلوم ڈے کے طور پر منانے کا فیصلہ کیا تھا۔
اس دن ہم اپنی ہینڈلوم تیار کرنے والی کمیونٹی کی عزت افزائی کرتے ہیں اور اس ملک کی سماجی و اقتصادی ترقی میں اس شعبے کے تعاون کو اجاگر کرتے ہیں۔ ہم اپنے ہتھ کرگھے کے ورثے کے تحفظ اور ہتھ کرگھے کے بنکروں اور کارکنوں کو زیادہ مواقع کے ساتھ بااختیار بنانے کے اپنے عزم کا اعادہ کرتے ہیں۔
ہتھ کرگھے کی بنائی کا فن روایتی قدر و قیمت سے منسلک ہے اور ہر خطہ شاندار اقسام کا حامل ہے۔ پوچمپلی، تنگالیہ ساڑی، کوٹا ڈوریا، بنارسی، جامدانی، بلوچری، اکّت، قلم کاری وغیرہ جیسی مصنوعات کی انفرادیت دنیا بھر کے صارفین کو خصوصی بناوٹ، ڈیزائن اور روایتی شکلوں کے ساتھ اپنی طرف متوجہ کرتی ہے۔
ان نمائشوں کے ذریعے، ہینڈلوم تیار کرنے والے نہ صرف اپنی مصنوعات کو مناسب نرخوں پر مارکیٹ کرتے ہیں بلکہ مستقبل میں مصنوعات کی بہتری کے لئے رنگ، ڈیزائن اور بُنائی کے حوالے سے صارفین کی پسند سے بھی آگاہ ہوتے ہیں۔ یہ نمائش ایوارڈیافتہ ہینڈلوم ساز اور صارفین کے درمیان براہ راست رابطہ ممکن بناتی ہے۔
نمائش میں ہندوستان کے کچھ اہم مقامات پر تیار کردہ ہینڈلوم مصنوعات نمائش اور فروخت کے لیے رکھی گئی ہیں۔ ذیل میں ایک مختصر فہرست دی گئی ہے:
|
|
· آندھرا پردیش
|
|
وینکٹ گیریجامدانی کاٹن ساڑی
|
|
· آسام
|
|
قدرتی رنگوں سے تیار ریشمی ساڑی
|
||
|
دوپٹہتنگالیہ ساڑی، میرینو اونی شال
|
||
|
کُلّو شال
|
||
|
کانی شال
|
|
· مدھیہ پردیش
|
|
چندیری ساڑیاقں, سوٹ اور دوپٹہ
|
|
· منی پور
|
|
منی پور کی روایتی ہینڈ لوم مصنوعات
|
|
· ناگا لینڈ
|
|
ناگا لینڈ کی روایتی ہینڈ لوم مصنوعات
|
|
· اُڈیشہ
|
|
ری ینترا ساڑی, پرتنجا, رام شلا, بیٹی کاٹن ساڑی
|
|
· راجستھان
|
|
پنجا دوری، کوٹا دوریا ساڑی
|
|
· تامل ناڈو
|
|
کانچی پورم کوروائی ریشمی ساڑی
|
|
· تلنگانہ
|
|
ڈبل ایکت تیلیا رومال ساڑی
|
|
· اُتّر پردیش
|
|
رنگکٹ ساڑی، کاٹن جامدانی، کٹ ورک اسٹول
|
|
· مغربی بنگال
|
|
جامدانی ساڑی،ڈریس میٹیریل، اسٹول
مواصلات اور اطلاعاتی ٹیکنالوجی کی وزارت
'انٹرنیٹ کی طاقت' کا جشن منانے کے لیے بھارت انٹرنیٹ اتسو کا آغاز کیا گیا
انٹرنیٹ، رابطے، علم کے تبادلے اور سماجی و اقتصادی ترقی کے لیے ایک ناگزیر آلے کے طور پر ابھرا ہے۔ محکمۂ ٹیلی مواصلات  نے یونیورسل سروس اوبلیگیشن فنڈ  کے ذریعے ملک کے مختلف حصوں، خاص طور پر دور دراز اور تجارتی طور پر نا قابلِ عمل علاقوں میں شہریوں کے لیے سستی اور اعلیٰ معیار کے انٹرنیٹ کو یقینی بنانے کے لیے مختلف اقدامات کیے ہیں۔
مختلف طریقۂ کار، ساختی اور قانونی اصلاحات کی گئی ہیں، جس کے نتیجے میں نو مہینوں میں 2.7 لاکھ سے زیادہ جی5 سائٹس انسٹال ہوئیں، تقریباً ایک سائٹ فی منٹ کی شرح سے، جس سے ہندوستان دنیا کے ٹاپ تین جی5 ماحولیاتی نظاموں میں شامل ہو گیا ہے۔ انٹرنیٹ تک سستی رسائی کو قابل بناتے ہوئے ڈیٹا کی قیمت تقریباً 10 روپے فی جی بی تک کم کر دی گئی ہے۔
انسانی کہانیاں، دوسروں کو متاثر کرنے اور بااختیار بنانے کی طاقت رکھتی ہیں تاکہ لوگوں کو ڈیجیٹل ٹکنالوجی کو اپنانے اور اپنی زندگیوں میں اسی طرح کی تبدیلیوں کو تلاش کرنے کے قابل بنایا جا سکے۔ ایسی کہانیاں ہمیں وہ ناقابل یقین طریقے دکھاتی ہیں جن میں انٹرنیٹ نے ہمارے ملک کے مختلف حصوں میں رہنے والوں کی زندگیوں کو بہتر بنایا ہے۔
انٹرنیٹ کے تبدیلی کے کردار کو قبول کرنے کے لیے، ڈی او ٹی، مائی جی او وی کے ساتھ مل کر، "بھارت انٹرنیٹ اتسو" منا رہا ہے، جس میں شہری، 2 منٹ تک کی اپنی ویڈیوز مشترک کر سکتے ہیں کہ کس طرح انٹرنیٹ نے لوگوں کی زندگیوں کو # کے ساتھ کسی بھی سوشل میڈیا ہینڈل پر بدل دیا ہے۔’بھارت انٹرنیٹ اتسو‘ BharatInternetUtsav یا ڈرائیو لنک میں اپ لوڈ کریں، اور اسی لنک کو مائی جی او وی پر https://innovateindia.mygov.in/bharat-internet-utsav/ پر جمع کیا ج15000 روپے تک کے انعامات سے نوازا جائے گا۔ مقابلہ مائی جی او وی پر 07.07.2023 سے 21.08.2023 تک منعقد کیا جائے گا۔
ڈی او ٹی ایک تیز رفتار جامع سماجی و اقتصادی ترقی کے لیے کسی بھی وقت، کہیں بھی محفوظ، قابل بھروسہ، سستی اور اعلیٰ معیار کی مربوط ٹیلی کمیونیکیشن خدمات کو یقینی بنانے کے لیے مسلسل کام کر رہا ہے۔
آئیے متحد ہوں اور مل کر بھارت انٹرنیٹ اتسو منائیں۔
وزیراعظم کا دفتر
وزیر اعظم نے ملاوی ، موزامبیک اور میڈاگاسکر میں آئے سمندری طوفان فریڈی کے نتیجے میں ہوئے جانی اتلاف پر رنج و غم کا اظہار کیا
وزیر اعظم جناب نریندر مودی نے ملاوی، موزامبیک اور میڈاگاسکر میں آئے سمندری طوفان فریڈی کے نتیجے میں ہوئے جانی اتلاف پر گہرے رنج و غم کا اظہار کیا ہے۔
ایک ٹوئیٹ میں وزیر اعظم نے کہا؛
’’ملاوی، موزامبیک اور میڈاگاسکر میں آئے سمندری طوفان فریڈی کے نتیجے میں رونما ہوئی تباہی پر ازحد رنجیدہ ہوں۔ صدر @LAZARUSCHAKWERA ، صدر فلپ نیوسی اور صدر @SE_Rajoelina ، سوگوار کنبوں اور طوفان سے متاثر افراد کے تئیں اظہار تعزیت کرتا ہوں۔ اس مشکل وقت میں بھارت آپ کے ساتھ کھڑا ہے۔‘
امور صارفین، خوراک اور عوامی تقسیم کی وزارت
ہندوستانی معیارات کے بیورو نے 35 اداروں کے ساتھ معیار سازی اور مطابقت کےجائزے میں تعاون کو فروغ دینے کے لیے مفاہمت نامے پر دستخط کیے
ہندوستانی معیارات کے بیورو ، ہندوستان کے قومی معیارات کے ادارے نے ملک بھر کے 35 باوقار اداروں کے ساتھ مفاہمت نامے  پر دستخط کیے تاکہ معیار سازی اور مطابقت کے جائزے میں تعاون کو فروغ دیا جاسکے۔ ان اداروں میں ملک بھر کی مختلف ریاستوں کے کچھ ممتاز این آئی ٹیز، سرکاری اور نجی انجینئرنگ کالج شامل تھے۔
مفاہمت نامہ پارٹنر اداروں کے لیے قومی اور بین الاقوامی سطح پر بیورو کی تکنیکی کمیٹیوں کے ساتھ منسلک ہو کر، متعلقہ تحقیق و ترقی پروجیکٹس کے لیے بنیادی ڈھانچے کی معاونت حاصل کرنے، معیار کاری اور مطابقت کے جائزے پر مشترکہ طور پر تقریبات کا انعقاد، اشاعتوں کے تبادلے کے ، تعلیمی اداروں میں معیاری کاری کے نصاب کو متعارف کرانا، معیاری کاری، جانچ، اور مطابقت کی تشخیص کے لیے ایک عمدگی کے مرکز کی تلاش، اور لیبارٹری کی سہولیات کا اشتراک کرنے کے ذریعے معیاری کاری کی سرگرمیوں میں حصہ لینے کی راہ ہموار کرے گا۔
تقریب کے دوران، بی آئی ایس کے ڈائریکٹر جنرل، جناب پرمود کمار تیواری نے اس بات پر زور دیا کہ ان معزز تعلیمی اداروں کے ساتھ مفاہمت ناموں سے معیارات کی تشکیل کی سرگرمیوں کو تقویت ملے گی۔ پروگرام کے فریم ورک اور مستقبل کی رفتار کے بارے میں تفصیلی بصیرت فراہم کرتے ہوئے، بی آئی ایس کے ڈپٹی ڈائریکٹر جنرل جناب چندن بہل نے فصاحت کے ساتھ وضاحت کی کہ یہ شراکت کس طرح سامنے آئے گی۔
بی آئی ایس ایک قانونی ادارہ ہے جو صارفین کے امور، خوراک اور عوامی نظام تقسیم کی وزارت، حکومت ہند کے تحت کام کرتا ہے۔ یہ صنعت کے فائدے کے لیے پروڈکٹ سرٹیفیکیشن  ، مینجمنٹ سسٹم سرٹیفیکیشن، سونے اور چاندی کے زیورات/ نوادرات اور لیبارٹری سروسز کی ہال مارکنگ جیسی مختلف اسکیمیں چلاتا ہے اور اس کے نتیجے میں اس کا مقصد صارفین کا تحفظ ہے۔
کانکنی کی وزارت
پی ایم کے کے کے وائی کے تحت اختصاصات
مرکزی حکومت یا ریاستی سرکاروں کی جانب سے پردھان منتری کھنیج شیتر کلیان یوجنا کے لئے بجٹی اختصاص کے لئے کوئی التزام نہیں ہے۔ پردھان منتری کھنیج شیتر کلیان یوجنا کے تحت انجام دیئے جانے والے مختلف پروجیکٹوں کے لئے ڈی ایم ایف ٹی کے تحت حاصل فنڈس میں سے سرمایہ فراہم کیا جاتا ہے۔
اس کے علاوہ ایم ایم ڈی آر ایکٹ 1957 کی دفعہ 9بی کے تحت ، کانکنی سے متعلق کارروائیوں سے متاثرہ کسی بھی ضلعے میں ڈسٹرکٹ مِنرل فاؤنڈیشن  قائم کرنے کی صلاح دی گئی ہے۔ اس کا مقصد کانکنی سے متعلق کارروائیوں سے متاثر ہونے والے افراد اور علاقوں کے مفاد اور فائدے کی غرض سے، ریاستی سرکاروں کی جانب سے تجویز کر دہ طور طریقوں کے مطابق کا م کرنا ہے۔ ڈی ایم ایف کے لئے ، مرکزی حکومت کے ذریعے طے شدہ رائلٹی کے مقررہ فیصد کے لحاظ سے پٹے پر کانکنی کے حامل افراد سے موصولہ قانونی تعاون میں سے فنڈس فراہم کئے جاتے ہیں۔
کوئلہ، کانکنی اور پارلیمانی امور کے وزیر جناب پرہلاد جوشی نے آج راجیہ سبھا میں ایک سوال کے تحریری جواب میں یہ اطلاع فراہم کی ہے۔
وزارت خزانہ
بھارت اور ایشیائی ترقیاتی بینک نے بنگلورو میں میٹرو ریل نیٹورک کی توسیع کے لئے 500 ملین امریکی ڈالر کے قرضہ جاتی معاہدے پر دستخط کئے
نئی دہلی، 23/اگست2021 ۔ بھارت سرکار اور ایشیائی ترقیاتی بینک  نے آج بنگلورو میں میٹرو ریل نیٹ ورک کی توسیع کے لئے 500 ملین امریکی ڈالر کے قرضہ جاتی معاہدے پر دستخط کئے۔ اس کی مدد سے 56 کلومیٹر طویل دو نئی میٹرو لائنوں کی تعمیر کی جائے گی۔
اس معاہدے پر بنگلورو میٹرو ریل پروجیکٹ کے لئے وزارت خزانہ کے محکمہ اقتصادی امور کے ایڈیشنل سکریٹری جناب رجت کمار مشرا نے بھارت سرکار کی جانب سے اور اے ڈی بی کی جانب سے اے ڈی بی کے انڈیا ریزیڈنٹ مشن کے کنٹری ڈائریکٹر جناب ٹیکیو کونیشی نے دستخط کئے۔
اس موقع پر جناب مشرا نے کہا کہ نئی میٹرو لائنوں سے بنگلورو میں محفوظ، سستی اور سبز آمد و رفت  کو مزید تقویت ملے گی، جس کا مثبت اثر معیار زندگی کو بہتر بنانے، شہری بساوٹوں میں پائیدار ترقی اور روزگار کے مواقع پر پڑے گا۔
جناب کونیشی نے کہا کہ یہ پروجیکٹ بنگلورو سٹی کے اربن ٹرانسفارمیشن کو مزید قابل رہائش اور پائیدار شہر بنانے میں مدد کرے گا۔ یہ کام شہری پبلک ٹرانسپورٹ اور شہری ترقیات میں تعاون کے ذریعے ہوگا۔ اس پروجیکٹ سے متعدد فائدے ہوں گے، جس میں سڑکوں کی بھیڑ بھاڑ سے آزادی، بہتر شہری زندگی اور ماحولیاتی بہتری شامل ہیں۔
اس پروجیکٹ کے تحت دو نئی میٹرو لائنیں بنائی جائیں گی، جو زیادہ تر ایلیویٹڈ ہوں گی۔ یہ لائنیں باہری رنگ روڈ اور قومی شاہراہ نمبر 44 کے ساتھ ساتھ سینٹرل سلک بورڈ اور کیمپے گوڈا بین الاقوامی اڈے کے درمیان بنائی جائیں گی، اس میں 30 اسٹیشن ہوں گے۔ اس سے شہری علاقوں میں ٹریفک کی بھیڑ بھاڑ کو کم کرنے اور ہوائی اڈے تک آسان کنیکٹیوٹی کی سہولت دستیاب کرانے میں مدد ملے گی۔ کمزور گروپوں کی ضرورتوں کی عکاسی بھی میٹرو سہولیات میں ہوگی، ان میں بزرگ، خواتین، بچے اور معذور افراد شامل ہیں۔
اے ڈی بی سے 2 ملین ڈالر کے ایک اضافی تکنیکی مدد گرانٹ سے ریاستی حکومت کو شہری ترقیاتی منصوبے بنانے اور ان کو نافذ کرنے سے متعلق فریم ورک بنانے میں بھی مدد ملے گی، جس میں ٹی او ڈی اور ملٹی ماڈل انٹیگریشن پر زور ہوگا۔ اس گرانٹ کا استعمال بنگلور میٹرو ریل کارپوریشن لمیٹڈ کی صلاحیت کو مضبوط بنانے اور ان اقدامات کے نفاذ کے لئے دیگر ریاستی ایجنسیوں کو تقویت دینے میں کیا جائے گا۔
اے ڈی بی ایک خوش حال شمولیت پر مبنی، لچیلے پن سے متصف اور پائیدار ایشیا و بحر الکاہل کے حصول کے تئیں پابند عہد ہے۔ انتہائی درجے کی غریبی کو ختم کرنے کے تئیں اس کی کوششیں جاری ہیں۔ 1966 میں قائم کیے گئے اے ڈی بی کے مالکانہ حقوق 68 اراکین کے پاس ہیں، جن میں سے 49 کا تعلق خطے سے ہے۔
وزارت خزانہ
آئی ایف ایس سی اے نے انٹرنیشنل فائنانیشیل سروسز سینٹرز اتھارٹی ضابطوں 2020 کو مشتہر کردیا ہے
نئی دہلی،13؍ دسمبر ، مرکزی بجٹ 2020 میں خزانے اور کارپوریٹ امور کی وزیر محترمہ نرملا سیتا رمن نے گجرات کے گاندھی نگر کے گفٹ سٹی میں انٹرنیشنل فائنانشیل سروسز سینٹر میں سونے چاندی کے سکوں کی تجارت کا ایک بین الاقوامی مرکز قائم کرنے کا اعلان کیا تھا۔
اس کی پیروی میں بھارت سرکار نے بین الاقوامی مالیاتی خدمات مراکز اتھارٹی  قانون 2019 کے تحت مالی خدمات کے طور پر مالی مصنوعات اور متعلقہ خدمات کے تعلق سے بولین اسپاٹ ڈلیوری کنٹریکٹ اور بولین ڈیپازیٹری ریسیپٹ کو مشتہر کیا تھا۔
اس ایکسچینج کو چلانے کی ذمے داری آئی ایف ایس سی اے کو دی گئی تھی۔ اس سلسلے میں انٹرنیشنل فائنانیشل سروسز سیٹرس اتھارٹی  ضابطوں 2020 کو اتھارٹی نے اپنی میٹنگ منعقدہ 27 اکتوبر 2020 کو منظوری دی تھی۔ متعلقہ ضابطوں کو مشتہر کردیا گیا ہے اور 11 دسمبر 2020 کے بھارت کے گزٹ میں شائع کردیا گیا ہے۔
یہ ضابطے بولین ایکسچینج، کلیئرنگ کارپوریشن، ڈیپازیٹری اور والٹس کا احاطہ کرتے ہیں۔ ضابطوں کو 16 ابواب میں تقسیم کیا گیا ہے۔ ضابطوں کا پہلا حصہ ایکسچینج اور کلیئرنگ کارپوریشنوں سے متعلق ہے جب کہ دوسرا حصہ والٹس اور ڈیپازیٹریز نیز متعلقہ ضابطوں سے متعلق ہے۔
مشتہر شدہ ضابطوں کا مکمل متن آئی ایف ایس سی اے کی ویب سائٹ https://ifsca.gov.in/Regulation دستیاب ہے
پارلیمانی امور کی وزارت
ایوان میں سیاسی پارٹیوں کے رہنماؤ ں کے ساتھ حکومت کی میٹنگ
حکومت نے ایوان کی بلا رکاوٹ کارروائی میں تعاون دینے کے لئے سبھی پارٹیوں سے درخواست کی
حکومت، پارلیمنٹ میں صحت مند مباحثہ چاہتی ہے: جناب راج ناتھ سنگھ
پارلیمنٹ کے موسم سرما کے اجلاس سے ایک دن پہلے ایوان میں سبھی پارٹیوں کے رہنماؤں کے ساتھ آج حکومت کی ایک میٹنگ ہوئی۔ پارلیمانی امور کے مرکزی وزیر جناب پرہلاد جوشی نے میٹنگ میں پارلیمنٹ کے آئندہ اجلاس کے بارے میں جانکاری دی۔ انہوں نے کہا کہ پارلیمنٹ کا موسم سرما کا 2021 کا اجلاس 29 نومبر 2021 پیر کو شروع ہوگا، البتہ اس کا انحصار سرکاری سرگرمیوں کی ترجیحات پر ہے۔ یہ اجلاس 23 دسمبر 2021 جمعرات کو اختتام پذیر ہوگا۔ 25 دن کے اجلاس میں کُل 19 نشستیں ہوں گی۔ انہوں نے کہا کہ دو میٹنگیں 5 اور 27 اکتوبر 2021 کو مختلف وزارتوں اور محکموں کے سکریٹریز اور سینئر افسران کے ساتھ ہوئی تھیں، جن میں موسم سرما کے دوران کئے جانے والے اقدامات کی نشان دہی کی گئی اور رائے عامہ کی بنیاد پر تقریبا 37 نکات شامل کئے گئے ، جن میں 36 بل اور ایک مالی بل شامل ہے۔
تین بل آرڈیننس کی جگہ پیش کئے جائیں گے۔ یہ آرڈیننس ہیں  منشیات اور نفسیات پر اثر ڈالنے والے مادوں سے متعلق ترمیمی آرڈیننس 2021 ،  مرکزی وجیلنس کمیشن کا ترمیمی آرڈیننس 2021 اور دہلی اسپیشل پولیس کے قیام سے متعلق ترمیمی آرڈی نینس 2021 ۔ ان آرڈیننس کو پارلیمنٹ کے دو اجلاس کے دوران کے وقفے میں نافذ کیا گیا تھا اور انہیں 6 ہفتے کی مدت کے اندر اندر پارلیمنٹ سے منظور شدہ قوانین کے طور پر لاگو کیا جانا تھا۔ وزیر موصوف نے کہا کہ حکومت ایوان میں مباحثہ کے لئے ہمیشہ تیار رہتی ہے ۔ جناب جوشی نے سبھی پارٹیوں سے درخواست کی بھی کی کہ وہ ایوان میں بلا رکاوٹ کارروائی میں تعاون کریں۔
میٹنگ میں موجود سبھی پارٹیوں کے رہنماؤ ں کی طرف سے اٹھائے گئے نکات سننے کے بعد خطاب کرتے ہوئے مرکزی وزیر دفاع جناب راج ناتھ سنگھ نے اس بات کی تعریف کی کہ مباحثہ بہت صحت مند رہا اور اہم معاملات کو ترجیح دی گئی۔ انہوں نے کہا کہ پارٹیوں نے اس سلسلے میں پارلیمنٹ میں مزید مباحثے کی ضرورت کا اظہار کیا، جس کے بارے میں انہوں نے خاص طور پر کہا کہ حکومت بھی پارلیمنٹ میں صحت مند مباحثہ چاہتی ہے۔
وزیر دفاع راج ناتھ سنگھ ، کامرس وصنعت، صارفین امور ، خوراک تقسیم عامہ اور کپڑے کی صنعتوں کے مرکزی وزیر جناب پیوش گوئل ، پارلیمنٹ امور ، کوئلہ اور کانکنی کے مرکزی وزیر جناب پرہلاد جوشی نے میٹنگ میں شرکت کی۔ پارلیمانی امور کےو زرائے ممالک جناب ارجن رام میگھوال اور جناب وی مرلی دھرن نے بھی میٹنگ میں شرکت کی۔
اس میٹنگ میں بی جے پی کے علاوہ 30 پارٹیوں نے شرکت کی، جو اس طرح ہیں آئی این سی، ڈی ایم کے، اے آئی ٹی سی، وائی ایس آر سی پی، جے ڈی یو، بی جے ڈی، بی ایس پی، ٹی آر ایس، ایس ایس، ایل جے ایس پی، این سی پی، ایس پی، سی پی آئی ایم، آئی یو ایم ایل، ٹی ڈی پی، اپنا دل، سی پی آئی، این پی ایف، ایس اے ڈی، اے اے پی، اے آئی اے ڈی ایم کے، کے سی ایم، ایم این ایف، آر ایس پی، آر پی آئی اے، آر جے ڈی، این پی پی، ایم ڈی ایم کے، جے کے این سی، ٹی ایم سی ایم۔
https://static.pib.gov.in/WriteReadData/specificdocs/documents/2021/nov/doc2021112921.pdf
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13421
(Visitor Counter : 111